**Fuga**

*MariusIonescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poliția politică a timpului

Cotrobăie cartierul

Împînzindu-l cu pozele noastre alb-negru

Și mesajele de rigoare

Să-nțeleagă prostimea surdo-oarbă…

Iar tu, și eu

Devreme și tîrziu,

Pe față și incognito

i-am sfidat fentîndu-i

cu sosii statice

și-am părasit orașul

lăsîndu-l în ceață de fum

de Pacific înhămat

la tren de seară…

Tu în drum spre X

Eu spre Y

Și iată-ne

schimbînd macazul

spre un Z

de toată frumusețea…

unde ne-a lăsat

îngerul-ursitor-de-soartă

în chip și uniformă

de nașă…